

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prishtinë, më 08.08.2025**

Autoriteti i Konkurrencës i Republikës së Kosovës, mbështetur në nenet 11, 13, 17. të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, datë, 14 Qershor 2022, Udhëzimit Administrativ 02/2023 Për Mënyrën e Paraqitjes së Kërkesës dhe Kriteret për Konstatimin e Përqendrimit të Ndërmarrjeve shpallë këtë :

NJOFTIM I PËRQENDRIMIT

Autoriteti i Konkurrencës i Republikës së Kosovës, me datë; 17.07.2025, ka pranuar kërkesën me Nr. Prot. 363/25-11/H, lidhur me Njoftimin e Përqendrimit, të cilin e përfaqëson Znj. Blerina Ramaj Përfaqësuese Ligjore,, Përqendrim lidhur me marrjen e kontrollit nga Intas Pharmaceuticals Limited mbi Prothya Biosolutions Belgium BV.

Njoftimi për Përqendrim, është i bazuar në Marrëveshjen e Shitjes dhe Blerjes së Aksioneve (“SPA”) me 6 Korrik 2025, ndërmjet Stichting Administratiekantoor Prothya Holding (“Shitesi”) dhe Bidco, për blerjen e të gjitha aksioneve të emetuara në Kompaninë e Synuar.

**Intas Pharmaceuticals Limited.,** Shoqëri me përgjegjësi të kufizuar e themeluar dhe që ekziston në përputhje me ligjet e Indisë, dhe me seli në Corporate House, Nr. Sola Bridge, S.G. Highway, Thaltej, Ahmedabad- 380054, Gujarat, Indi, e regjistruar me numër të biznesit:U24231GJ1985PLC007866. Intas është një kompani farmaceutike globale e integruar në mënyre vertikale, dhe e angazhuar në zhvillimin, prodhimin dhe tregtimin e produkteve farmaceutike.(“ Blerësi”).

**Prothya Biosolutions Belgium BV.,** Shoqëri me përgjegjësi të kufizuar, e themeluar dhe që ekziston në përputhje me ligjet e Republikës së Belgjikes , me seli në De Tyraslaan 109, 1120 Bruksel, Belgjikë, dhe e regjistruar në Crossroads Bank of Enterprises me numrin 0462.229.645. Kompania e Synuar është një kompani biofarmaceutike e specializuar në mbledhjen dhe fraksionimin e plazmës së gjakut për të prodhuar dhe shpërndarë globalisht produkte dhe terapi të derivuara nga plazma ( “PDP”), për trajtimin dhe parandalimin e sëmundjeve të rralla dhe serioze.

**Stichting Administratiekantoor Prothya Holding**.,. një fondacion i organizuar sipas Ligjeve të Holandes, me adresë të regjistruar në Amsterdam dhe me numër të biznesit 90054377 (‘ Shitësi”).

Njoftohet, Përfaqësuesi i Autorizuar se, nga data **07.08.2025** Autoriteti konsideron se, lënda është e kompletuar (e plotë) me ç‘rast nga kjo datë, Autoriteti fillon procedurën e vlerësimit të përqendrimit.

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë Rr. Migjeni kati VI [ish objekti i bankës së Lubjanës] Nr. tel :+381 /0/ 38 200 10982, apo në email adresën: info.konkurrenca@rks-gov.net, në afatin prej 15 ditëve nga dita e publikimit në webfaqe të AKRK-së.